ვორქშოფი - „მეცნიერების მარკეტინგი, მარკეტინგის არსი და თანამედროვე გამოწვევები“
2023-04-06
ეროვნულ სამეცნიერო ბიბლიოთეკაში ჩატარდა ვორქშოფი – „მეცნიერების მარკეტინგი, მარკეტინგის არსი და თანამედროვე გამოწვევები“. ვორქშოფს უძღვებოდა თამარ გვენეტაძე. ვორქშოფის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0dps99NYrTGZzwxsV55F2P31LkGWj5wRNN4anffRS2N1XMoGUSHnAKASktiH8fF8ql

თამარ გაგოშიძის საჯარო ლექცია - " წიგნიერება და დისლექსია"
2023-04-25
ეროვნულ სამეცნიერო ბიბლიოთეკაში ჩატარდა თამარ გაგოშიძის საჯარო ლექცია თემაზე ” წიგნიერება და დისლექსია”. ლექციის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0Q37tsEdG199FoS1YeopjEptwJtLgHHCPhMYSMdNPTEUuYBai6GJN71DaWhqrpkh6l

წიგნიერება და დისლექსია
2023-04-25 06:00 - 20:30 (Asia/Dubai)
ეროვნულმა სამეცნიერო ბიბლიოთეკამ უმასპინძლა თამარ გაგოშიძეს თემით: „წიგნიერება და დისლექსია“.

დისლექსია არის კითხვის უნარის დაქვეითება, გამოიხატება კითხვისა და მოსმენილის გაგების სირთულეში. ძირითადად ვლინდება დაწყებით საფეხურზე, როდესაც მოსწავლე იწყებს კითხვის შესწავლას. ამ დროს ბავშვს მეტყველება აქვს საკმარისად განვითარებული, თუმცა ასოებს ურევს ერთმანეთში, მარცვლებს გადააადგილებს, ამიტომ სიტყვის სწორად ამოკითხვა უჭირს.
ეროვნულმა სამეცნიერო ბიბლიოთეკამ სოციალური პასუხისმგებლობის ფარგლებში დაიწყო ყოველთვიური ხასიათის უფასო საჯარო ლექციების ციკლის ჩატარება აუტიზმისა და ბავშვთა განვითარების შეფერხებების საკითხებზე. საჯარო ლექციების ციკლს წარუძღვებიან დარგის წამყვანი სპეციალისტები.
ჩვენი საინფორმაციო კამპანია მიზნად ისახავს საზოგადოებაში აღნიშნულ საკითხებზე ცნობიერების ამაღლებას და მშობელთა მხარდაჭერას.

ბიბლიოთეკა - სამეცნიერო კვლევის ხელშემწყობი
2023-04-27
„ბიბლიოთეკა – სამეცნიერო კვლევის ხელშემწყობი”- ეროვნულ სამეცნიერო ბიბლიოთეკაში ჩატარდა საერთაშორისო ღონისძიება „ბიბლიოთეკა – სამეცნიერო კვლევის ხელშემწყობი”. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid02zbZTxYVW2NaKVvUa3b55yfV4wKtQsGPREaYhhPk5GhL4gA389qaqUPjtZPWs3fGcl

სასწავლო ტრენინგი - "კრეატიული აზროვნება და ინოვაციური იდეების მოფიქრება"
2023-05-05
ეროვნულ სამეცნიერო ბიბლიოთეკაში 7-10 კლასის სკოლის მოსწავლეებისთვის ჩატარდა სასწავლო ტრენინგი, კრეატიული აზროვნება და ინოვაციური იდეების მოფიქრება. ტრენინგის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid09bNMNa46UbrF575UHti7R4oK1f4xULomEVTCmXX5ggwj2FjMJVu7LH7toCT8WoeLl

რობოტიკისა და ელექტროინჟინერიის სიმპოზიუმი
2023-05-06
ეროვნულმა სამეცნიერო ბიბლიოთეკას უმასპინძლა რობოტიკისა და ელექტროინჟინერიის სიმპოზიუმს, რომელიც ტარდება ევროპის ფიზიკოსთა საზოგადოების მხარდაჭერით, ახალგაზრდული ორგანიზაცია Young Minds Tbilisi -ის მიერ. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0XQ2EFTtGzpuH3vsJUipogdVFjvhFVLDAhfHnzHmHVPD5DtJxMvXuteYMsHpLcqkbl

იაპონური კულტურის დღე - თბილისის სახელმწიფო უნივერსიტეტში
2023-05-15
იაპონური კულტურის დღე – თბილისის სახელმწიფო უნივერსიტეტში იაპონური კულტურის დღე გაიმართა, რომელიც ეძღვნებოდა თსუ-ში იაპონისტიკის საბაკალავრო პროგრამის ამოქმედებას. ღონისძიებას ამშვენებდა იაპონური ტრადიციული ფერწერის ნიმუშები, რომლებიც მომზადდა ეროვნულ სამეცნიერო ბიბლიოთეკაში დაცული ალბომების მიხედვით. ღონისძიების შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0jzRGSuYywCcuYu9mb7Lne6qnzbKQb8jtxZZBBWYL1aXu9J7LcSJbEUTftWxQeyGyl

ლევან გიგინეიშვილის საჯარო ლექცია - "კარლ პოპერის ღია საზოგადოება და პლატონი: დიდი წყალგამყოფი"
2023-05-23
ეროვნულ სამეცნიერო ბიბლიოთეკაში ჩატარდა ლევან გიგინეიშვილის საჯარო ლექცია თემაზე – “კარლ პოპერის ღია საზოგადოება და პლატონი: დიდი წყალგამყოფი”. ლექციის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/events/254546667229254/?ref=newsfeed

ლევან გიგინეიშვილის საჯარო ლექცია
2023-05-23 18:00 - 20:00
ეროვნული სამეცნიერო ბიბლიოთეკაში ჩატარდა ლევან გიგინეიშვილის საჯარო ლექცია თემაზე – “კარლ პოპერის ღია საზოგადოება და პლატონი: დიდი წყალგამყოფი”

კარლ პოპერმა თავისი ცნობილი ნაშრომის „ღია საზოგადოება და მისი მტრები“ დიდი ნაწილი მიუძღვნა პლატონის მძაფრ კრიტიკას. პლატონური ხედვა სახელმწიფოზე და საერთოდ ადამიანთა საზოგადოებაზე, პოპერის აზრით, არის ანტიდემოკრატიული და ტოტალიტარული. საზოგადოების მოწყობის მოდელი, რომელსაც პლატონი ემხრობა და ამკვიდრებს თავის ნაშრომებში, არის ფუნდამენტურად ანტიჰუმანური, ანტიპროგრესული და, მეტიც, ანტიფილოსოფიური, რადგან ფილოსოფიის მთავარ იმპერატივს, ჭეშმარიტების ძიებას, ანაცვლებს საზოგადოების, პოლისის სტაბილურობის იმპერატივით.
ეს მოხსენება მიზნად ისახავს გაარკვიოს, არის თუ არა პლატონის კარლ პოპერისეული კრიტიკა ფილოსოფიურად გამართლებული და ობიექტური? ამ კითხვაზე მოხსენების პასუხი ბევრწილად უარყოფითია და აჩვენებს, რომ პოპერის კრიტიკა უმეტეს და უძირითადეს მომენტებში ტენდენციურია და აცდენილი პლატონის რეალურ მიზანდასახულობას. მეტიც, მოხსენებაში არის მცდელობა იმის ჩვენების, თუ რა ტიპის საფრთხეები – ანთროპოლოგიური და პოლიტიკური – შეიძლება ახლდეს პლატონის პოპერისეული „ეგზორციზმის“ მცდელობას.

ვიდეო ლინკი

ექსკურსი ქართულ-ბრიტანული სკოლა ბიჯიესის XI კლასის მოსწავლეებისთვის
2023-05-25
ქართულ-ბრიტანული სკოლა ბიჯიესის XI კლასის მოსწავლეები სტუმრობდნენ ჩვენს სივრცეს. მოსწავლეებმა დაათვალიერეს საქართველოს დამოუკიდებლობის დღისადმი მიძღვნილი ფოტო-გამოფენა, სამკითხველო და სამუშაო სივრცეები, აღმოაჩინეს მათთვის საინტერესო ლიტერატურა. შეხვედრის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid02XM6TtR52WsMEvizg3NfypzDfE5KkXdbE7NJPhfFpxswuKvRk4EyFfvgjdju83jtl

გამოფენა - დამოუკიდებლობის დღე
2023-05-26 08:00 - 17:00
26 მაისს, საქართველოს დამოუკიდებლობის დღესთან დაკავშირებით ეროვნული სამეცნიერო ბიბლიოთეკის საგამოფენო სივრცეში გაიხსნა საქართველოს დამოუკიდებლობის დღისადმი მიძღვნილი ფოტო-გამოფენა.

შეხვედრა-დისკუსია: „ბიბლიოთეკა - სამეცნიერო კვლევების ხელშემწყობი”
2023-05-29
შეხვედრა წარმოადგენს ამა წლის 27-28 აპრილს, ეროვნული სამეცნიერო ბიბლიოთეკის ორგანიზებით ჩატარებული საერთაშორისო ღონისძიების -“ბიბლიოთეკა – სამეცნიერო კვლევის ხელშემწყობი“- შედეგების რეზიუმირებასა და განხილვას. წარმოაჩენდა ბიბლიოთეკების როლს სამეცნიერო კვლევების განვითარებასა და მეცნიერების პოპულარიზაციის საქმეში. შეხვედრის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid02Bg79zPtVdXwBcAYQai6RNb1nkdmX5TuXD2GumGTkXNKgPeydfd4HGGHaLwD6zi1kl

ინოვაციური და კრეატიული იდეების კონკურსი - „კრეატიული აზროვნება და ინოვაციური იდეების მოფიქრება“
2023-06-01
ეროვნულ სამეცნიერო ბიბლიოთეკაში ჩატარდა სკოლებს შორის ინოვაციური და კრეატიული იდეების კონკურსი, სახელწოდებით – „კრეატიული აზროვნება და ინოვაციური იდეების მოფიქრება“. სკოლის გუნდებმა წარადგინეს ის საკონკურსო პრეზენტაციები რომლებზეც დღის განმავლობაში მუშაობდნენ ჩვენს სივრცეში. მათ ბიბლიოთეკისთვის უნდა მოეფიქრებინათ კრეატიული და ინოვაციური აპლიკაციის იდეა. კონკურსის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid028kHVjFGx22otKebR7sjuhs7Q79H63ggF8KPCUgN9i9bjjNUmJCb6JaHC2ZdVhDURl

კონკურსი „კრეატიული აზროვნება და ინოვაციური იდეების მოფიქრება“
2023-06-01 08:00 - 17:00
1 ივნისს, ბავშვთა დაცვის საერთაშორისო დღესთან დაკავშირებით ეროვნულ სამეცნიერო ბიბლიოთეკაში ჩატარდა სკოლებს შორის ინოვაციური და კრეატიული იდეების კონკურსი, სახელწოდებით – „კრეატიული აზროვნება და ინოვაციური იდეების მოფიქრება“.

კონკურსში მონაწილეობა მიიღეს 7-10 კლასის სკოლის მოსწავლეებისაგან შემდგარმა გუნდებმა, რომლის კაპიტნებმაც ბიბლიოთეკის სივრცეში გაიარეს 1 თვიანი ტრენინგი კრეატიულ აზროვნებასა და ინოვაციური იდეების მოფიქრებაში.
სკოლის გუნდებმა წარადგინეს ის საკონკურსო პრეზენტაციები რომლებზეც დღის განმავლობაში მუშაობდნენ ჩვენს სივრცეში. მათ ბიბლიოთეკისთვის უნდა მოეფიქრებინათ კრეატიული და ინოვაციური აპლიკაციის იდეა.

ეროვნულმა სამეცნიერო ბიბლიოთეკამ დამატებით თავისი რჩეული გამოავლინა და იდეებს განუხორციელებს 23-ე და ნიუტონის სკოლის მოსწავლეებს

ჟიურის გადაწყვეტილებით გამოვლინდა 3 გამარჯვებული გუნდი:

ადგილი: რობერტ შუმანის ევროპული სასწავლებელი „მოძღვარი“;
ადგილი: წმინდა ბარბარეს სახელობის სკოლა;
ბიბლიოთეკის რჩეული: 45-ე საჯარო სკოლა;

სამეცნიერო ელექტრონული მონაცემთა ბაზებით დისტანციურად წვდომის პლატფორმის RemoteXs -ის პრეზენტაცია
2023-06-30
ეროვნულმა სამეცნიერო ბიბლიოთეკამ წარადგინა სამეცნიერო ელექტრონული მონაცემთა ბაზებით დისტანციურად წვდომის პლატფორმის RemoteXs -ის პრეზენტაცია. შეხვედრის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0ALndsN5Kcfii7AyA78KWZLfx6qa6dnruwKcXf5D3Jgj91dAZhf2AgoEjeJrGMAGel

RemoteXs -ის პრეზენტაცია
2023-06-30 12:30 - 16:30
ეროვნულმა სამეცნიერო ბიბლიოთეკამ მეცნიერებს, მკვლევრებს, აკადემიურ პერსონალსა და სტუდენტებს წარუდგინა სამეცნიერო ელექტრონული მონაცემთა ბაზებით დისტანციურად წვდომის პლატფორმა RemoteXs.
RemoteXs პორტალის მეშვეობით თქვენთვის მარტივად ნებისმიერი ადგილიდან ხელმისაწვდომი ხდება ბიბლიოთეკის ელექტრონული რესურსები: წიგნები, სამეცნიერო ჟურნალები, სამეცნიერო მონაცემები, სტანდარტები და კონფერენციების მასალები.

ტრენინგების ციკლი მეცნიერ-მკვლევართათვის
2023-07-11
ეროვნული სამეცნიერო ბიბლიოთეკის ორგანიზებით ბათუმის სახელმწიფო საზღვაო აკადემია-ის მეცნიერ-მკვლევართათვის დღეს ტრენინგების ციკლი ჩატარდა, რომელიც 3 დღის განმავლობაში გაგრძელდა. ტრენინგის შესახებ დაწვრილებითი ინფორმაცია იხილეთ მითითებულ ბმულზე:
https://www.facebook.com/NSLGeorgia/posts/pfbid0vT2vdd6rqJQe99iUzcVLWPTNiHDTb4Qdcwuf5U3PMBn2TTTZEqHs6HKfc8quzKDFl

ტრენინგი 3D მოდელირება და ბეჭდვა
2023-09-14 15:00 - 18:00
ეროვნული სამეცნიერო ბიბლიოთეკა მეშვიდე და მერვე კლასის სკოლის მოსწავლეებისთვის იწყებს სასწავლო ტრენინგს: „3D მოდელირება და ბეჭდვა”.
სასწავლო კურსის მონაწილეები შეისწავლიან 3D მოდელირების და ბეჭდვის საწყისებს.
3D პროგრამაში “Tinkercad” შექმნიან სხვადასხვა სირთულის და დანიშნულების მოდელებს, რომლებსაც შემდეგ 3D პრინტერზე დაბეჭდავენ.
კურსის შემადგენელი დავალებები და პროექტები მონაწილეებს დაეხმარებათ განავითარონ მათემატიკური აზროვნება და ვიზუალურ სივრცითი უნარები. 3D პრინტერთან ურთიერთობა კი საშუალებას მისცემთ შეისწავლონ მაღალტექნოლოგიური დანადგარის მუშაობის პრინციპები და გააუმჯობესონ მექანიკური უნარები.
ტრენინგზე დასწრება უფასოა. მონაწილეების რაოდენობა შეზღუდულია და შეირჩევიან გასაუბრებისა და ტესტირების საფუძველზე.
სასწავლო კურსი მოიცავს 16 შეხვედრას
ტრენინგი ჩატარდება კვირაში ორჯერ (1 შეხვედრის ხანგრძლივობა: 1სთ)
პირველი ჯგუფი – სამშაბათი- 16:00 სთ,
პარასკევი – 15:00 სთ
მეორე ჯგუფი- სამშაბათი-17:00 სთ,
პარასკევი-16:00 სთ
ტრენერი: ივანე ნაზღაიძე – 3D დიზაინერი.
მსურველებმა 20 სექტემბრის ჩათვლით შეავსეთ სარეგისტრაციო ფორმა:
https://forms.gle/kPaRLHpEJbVZmV84A
ტრენინგი ჩატარდება ეროვნული სამეცნიერო ბიბლიოთეკის შენობაში, მისამართი: მ. ალექსიძის II შესახვევი N3

ჟურნალ „მილენიუმის“ პრეზენტაცია
2023-09-25 16:00 - 19:00
25 სექტემბერს, 19.00 საათზე ეროვნულ სამეცნიერო ბიბლიოთეკაში გაიმართება საერთაშორისო ახალგაზრდული ორენოვანი სამეცნიერო რეფერირებადი ონლაინ ჟურნალის „მილენიუმის“ პირველი ნომრის პრეზენტცია. ჟურნალის პირველი ნომერი 2023 წელს გამოქვეყნდა, რომელშიც ახალგაზრდა მეცნიერთა 12 სტატია არის შესული საქართველოდან და ევროპის ქვეყნებიდან. ჟურნალი ინტერდისციპლინური კვლევებისთვის არის განკუთვნილი და მოიცავს ისეთ დისციპლინებს, როგორიცაა: ენათმეცნიერება, ლიტერატურათმცოდნეობა, არქეოლოგია, პოლიტოლოგია, თარგმანმცოდნეობა, სოციოლოგია. დაწვრილებითი ინფორმაცია იხილეთ ბმულზე: https://adh.ge/millennium-presentation-ge/
ჟურნალ “მილენიუმის” ელექტრონული ვერსია უახლოეს პერიოდში განთავსდება ჩვენს პლატფორმაზე openjournals.ge.
შეგახსენებთ, რომ ეროვნული სამეცნიერო ბიბლიოთეკა ყოველთვის მზადაა უმასპინძლოს თქვენი ჟურნალების ახალი ნომრების პრეზენტაციებს.
ღონისძიების დასაჯავშნად დაგვიკავშირდით, შეავსეთ ელექტრონული ფორმა: https://shorturl.at/pU789

შეხვედრა თბილისის სახელმწიფო უნივერსიტეტიში
2023-10-18 12:00 - 17:00
საქართველოს განათლებისა და მეცნიერების მინისტრი გიორგი ამილახვარი თსუ
რექტორთან, აკადემიკოს ჯაბა სამუშიასთან ერთად, თბილისის სახელმწიფო
უნივერსიტეტის აკადემიურ პერსონალს, ადმინისტრაციისა და სამეცნიერო-
კვლევითი ინსტიტუტების წარმომადგენლებს შეხვდა და მათთან ერთად
უნივერსიტეტსა და უმაღლესი განათლების სფეროში არსებულ გამოწვევებზე
იმსჯელა.
შეხვედრის მონაწილეებმა საუნივერსიტეტო სიახლეებსა და უმაღლესი განათლების
მიმართულებით განსახორციელებელ ინიციატივებზე ისაუბრეს, არსებულ
გამოწვევებზე იმსჯელეს და მათი დაძლევის გზები განიხილეს.
მინისტრმა ყურადღება გაამახვილა ადამიანური კაპიტალის განვითარების
ხელშეწყობაზე და აღნიშნა, რომ ამ მიზნით სამინისტრო, კერძო სექტორის
ჩართულობით, აქტიურად აგრძელებს მუშაობას სხვადასხვა მიმართულებით.
შეხვედრა დიალოგის რეჟიმში წარიმართა. მინისტრმა უნივერსიტეტის პროფესორ-
მასწავლებლების მხრიდან დასმულ შეკითხვებს უპასუხა და მათ უმაღლესი
განათლების მიმართულებით სხვადასხვა აქტუალურ საკითხთან დაკავშირებით
მიაწოდა ინფორმაცია.
მინისტრთან შეხვედრას თსუ-ს აკადემიური და წარმომადგენლობითი საბჭოს
(სენატი) წევრები, სამეცნიერო კვლევითი ინსტიტუტების დირექტორები, შვიდივე
ფაკულტეტის დეკანები, ცენტრალური და ფაკულტეტების ადმინისტრაციის
წარმომადგენლები ესწრებოდნენ

ტრენინგი openbiblio
2023-10-24 08:00 - 17:00
ეროვნულმა სამეცნიერო ბიბლიოთეკამ 1 ივნისს სკოლებს შორის ინოვაციური და კრეატიული იდეების კონკურსის („კრეატიული აზროვნება და ინოვაციური იდეების მოფიქრება“) მონაწილე სკოლებს საჩუქრად გადასცა ბიბლიოთეკის ელექტრონული კატალოგის შესაქმნელი პროგრამა Openbiblio.

სკოლის ბიბლიოთეკების წარმომადგენლებს ჩვენს სივრცეში ჩაუტარდათ ტრენინგი ინტეგრირებული საბიბლიოთეკო სისტემა OpenBiblio-ს გამოყენებისა და მართვის შესახებ.

საბიბლიოთეკო პროგრამა Openbiblio განკუთვნილია სასკოლო, საუნივერსიტეტო, ასოციაციებისა და ორგანიზაციების ბიბლიოთეკებისთვის. მასში შესაძლებელია 60000-მდე ბიბლიოგრაფიული ჩანაწერის გაკეთება და მართვა.

მისი საშუალებით ხდება საბიბლიოთეკო პროცესის ავტომატიზაცია:
ლიტერატურის ნებისმიერი სახეობის (წიგნი, დისკი, პერიოდული გამოცემა, რუკა თუ სხვა) ბიბლიოგრაფიული დამუშავება;
ლიტერატურის მოძიება და გაცემა;
ელექტრონულ კატალოგში შეტანა;
მკითხველთა აღრიცხვა;
მკითხველებზე ლიტერატურის გაცემის, დაჯავშნის და უკან დაბრუნების ვადების აღრიცხვა და სტატისტიკური ცნობების დაანგარიშება (მაგ.: „ყველაზე პოპულარული წიგნები“, „გაცემული ლიტერატურა“, „დავალიანების მქონე მკითხველები“ და სხვა).

ხელოვნური ინტელექტი სხვადასხვა დარგში
2023-11-10 17:00 - 20:30
10 ნოემბერს,მეცნიერების საერთაშორისო დღესთან დაკავშირებით ეროვნულ სამეცნიერო ბიბლიოთეკაში ჩატარდა საჯარო ლექცია თემაზე: „ხელოვნური ინტელექტი სხვადასხვა დარგში“.

შეხვედრას გაუძღვა CERN-ის ჯგუფის ხელმძღვანელი, იუჯი-ლიმესის და სვიჩის აკადემიის დამფუძნებელი ალექსანდრე ტატიშვილი, რომელმაც ისაუბრა ხელოვნური ინტელექტის შექმნის ისტორიაზე,ხელოვნური ინტელექტის ამჟამინდელი გამოყენება სხვადასხვა დარგში და სამომავლო გამოყენების სფეროებზე.

შეხვედრის დასასრულს, ახლადშექმნილი პროექტის AnalogAI ს დამფუძნებელმა გიორგი ბაძაღუამ წარადგინა პროექტი ციფრული კლონები ემოციური ინტელექტით.

EBSCO EXPLORA-ს პრეზენტაცია
2023-11-22 08:00 - 17:00
21 ნოემბერს, ეროვნულ სამეცნიერო ბიბლიოთეკაში გაიმართა ელექტრონული სასკოლო ბაზის, EBSCO EXPLORA-ს პრეზენტაცია.

შეხვედრას ესწრებოდნენ ქალაქ თბილისის საჯარო და კერძო სკოლის ადმინისტრაციის წარმომადგენლები.

ბაზა დამამთავრებელი კლასის მოსწავლეებს საშუალებას აძლევს, გაეცნონ და ჩაუღრმავდნენ ისეთი დარგების არსს და დანიშნულებას, როგორიცაა: მეცნიერება, მათემატიკა, ინჟინერია, ტექნოლოგიები,(STEM) და სხვა. ხოლო, პედაგოგებისთვის მოიცავს სწავლების ინოვაციურ მეთოდებს.

ბაზის საცდელი ვერსია ჩართულია და სკოლებს უკვე შეუძლიათ ისარგებლონ ინფორმაციით.

პრეზენტაციის ბოლოს გაიმართა მოწვეული ტრენერების მასტერკლასი შემდეგ თემებზე :
ცვლილებების მართვა და კორპორაციული კომუნიკაცია. ტრენერი – მაკო ჯაოშვილი , მართვისა და კომუნიკაციის საერთაშორისო სასწავლო უნივერსიტეტ „ალტერბრიჯის“ პროფესორი, ვიცე-რექტორი.
კრეატიული სტრატეგიები სწავლა-სწავლების პროცესში, ტრენერი – კოტე იანტბელიძე, კრეატიული აზროვნების და ბიზნეს-კრეატივის ლექტორი, კრეატივის სკოლის დამფუძნებელი.

Tbilisi Air Expo
2023-12-07 00:00 - 06:55
7 დეკემბერს ეროვნულ სამეცნიერო ბიბლიოთეკაში სამოქალაქო ავიაციის საერთაშორისო დღისადმი მიძღვნილი გამოფენა – Tbilisi Air Expo გაიმართა.
ღონისძიება ჩატარდა ალექსანდრე ქართველიშვილის სახელობის ავიასამოდელო სპორტის ეროვნული ფედერაციის თანაორგანიზებით.
საავიაციო და STEM (Science-Technology-Engineering-Mathematics) თემატიკის გამოფენაზე წარმოდგენილი იყო სხვადასხვა სტარტაპები, ავიაკლუბები და
საავიაციო სფეროში მოღვაწე უნივერსიტეტები, მოეწყო საავიაციო ტექნიკის გამოფენა და ვორქშოფები.
გამოფენის დასკვნითი ნაწილი დაეთმო სტარტაპებისა და კლუბების სიტყვით გამოსვლებს.

ავიაციის საერთაშორისო დღე
2023-12-07 14:00 - 21:00
7 დეკემბერს, 14:00 საათიდან – 21:00 საათამდე ეროვნული სამეცნიერო
ბიბლიოთეკა და ალექსანდრე ქართველიშვილის სახელობის ავიასამოდელო
სპორტის ეროვნული ფედერაცია („ასეფ“) გიწვევთ სამოქალაქო ავიაციის
საერთაშორისო დღისადმი მიძღვნილ გამოფენაზე – Tbilisi Air Expo.
აღნიშნული ღონისძიება წარმოადგენს საავიაციო და STEM (Science-
Technology-Engineering-Mathematics) თემატიკის გამოფენას, სადაც
წარმოდგენილი იქნება სხვადასხვა სტარტაპები, ავიაკლუბები,
უნივერსიტეტები, მოეწყობა საავიაციო ტექნიკის გამოფენა და სტარტაპების
მიერ შექმნილი პროდუქტების პრეზენტაციები, ჩატარდება ვორქშოფები და
სიტყვით გამოსვლები.
დღის წესრიგი
გამოფენის გახსნა – 14:00საათი;
პრეზენტაციების წარდგენა 17:00 საათიდან – 18:00 საათამდე;
1. ეროვნული სამეცნიერო ბიბლიოთეკა – მისასალმებელი სიტყვა (ნინო
პავლიაშვილი);
2. ავიასამოდელო სპორტის ეროვნული ფედერაცია – ფედერაციის
წარდგენა და სამომავლო გეგმების განხილვა (გიორგი კაკაბაძე);
3. საქართველოს უპილოტო საფრენი ხომალდების ფედერაცია –
ფედერაციის დანიშნულებისა და მიზნების განხილვა (სოფი
ზარაფიშვილი);
4. საქართველოს ტექნიკური უნივერსიტეტი – საავიაცო ინჟინერიის
მიმართულების პრეზენტაცია (ლუკა გურასპაშვილი და რეზი
ყარალაშვილი);
5. BU Engineering Solutions – RAVi უპილოტო პლატფორმის წარდგენა
(გიორგი კაკაბაძე);
6. Elven Technologies – მომავლის ავიაციის ხანძარუსაფრთხოება (ვამეხ
ხერხეულიძე);
7. Raven – Raven-ის წარდგენა და დრონები სოფლის მეურნეობაში
(ირაკლი შენგელია);
8. December32 და Spectre Solutions, პოლონური უპილოტო საფრენი აპარატების მწარმოებელი– უპილოტო საფრენი აპარატის წარდგენა და კომპანიის გეგმები
საქართველოში (Miles Lalor);
9. Unmanned Air Technologies – MAY 21 Observer-ის პრეზენტაცია (ივანე
მაისაია);
10. აეროკლუბი ავიატორი და SkyCab – აეროკლუბ ავიატორისა და კომპანია
SkyCab-ის წარდგენა (გიორგი კაკაშვილი და მერაბ გუმბერიძე);
11. 3D სახელოსნო – ივანე ნაზღაიძე
12. Missiya – დრონის გამოყენების პრაქტიკა სხვადასხვა ინდუსტრიაში (დავით ნაკაშიძე)
გამოფენის დახურვა – 21:00საათი;
ღონისძიება გაიმართება ეროვნული სამეცნიერო ბიბლიოთეკის პირველ
კორპუსში – მერაბ ალექსიძის II შესახვევი N3 (სპორტის სასახლის მიმდებარე
ტერიტორია).

„ღმერთის გაგება ნეოპლატონიზმსა და ქრისტიანობას შორის დაძაბულობის ველში“
2023-12-11 00:00
11 დეკემბერს, ეროვნულ სამეცნიერო ბიბლიოთეკაში ჩატარდა ანა ქირიას საჯარო ლექცია თემაზე : „ღმერთის გაგება ნეოპლატონიზმსა და ქრისტიანობას შორის დაძაბულობის ველში“

ღმერთის გაგება ნეოპლატონიზმსა და ქრისტიანობას შორის დაძაბულობის ველში
2023-12-11 17:00
ეროვნული სამეცნიერო ბიბლიოთეკა გთავაზობთ ანა ქირიას საჯარო ლექციას თემაზე – „ღმერთის გაგება ნეოპლატონიზმსა და ქრისტიანობას შორის დაძაბულობის ველში“
„ღმერთის“ სახელის ხსენებაზე ყველა, უნდა თუ არ უნდა, ცბუნდება: მორწმუნეები ღვთისადმი დიდების აღვლენაში აძლევენ გასაქანს თავიანთ შეცბუნებას, ურწმუნოები კი ჯიუტად გმობენ ღმერთს და მორწმუნეთა „უგუნური“ გულუბრყვილობის „აგდებაში“ ცდილობენ გაატარონ თავიანთი შეცბუნება. არიან კიდევ სიბრძნისმოყვარეებიც, რომლებიც შორიდან აკვირდებიან ჭრელ-ჭრელი შეხედულებებისა და განცდების ადამიანურ „ბაზარს“ და უფიქრდებიან, რა ან ვინ არის მაინც ეს „ღმერთი“.
ძველ აღთქმაში წერია: „რაჲსათჳს ესრეთ მკითხავ მე სახელსა ჩემსა? და იგი არს საკჳრველ“ (მსაჯ. 13:18). რუსთაველი ამბობს: „რომელმან შექმნა სამყარო ძალითა მით ძლიერითა.“ არისტოტელეს ფიქრით, ღმერთი ამოძრავებს მთელ სამყაროს მარადიულად, ისე, რომ თავად უძრავია, ხოლო მისი ეს უძრაობა თავის თავს მოტრიალე აზროვნების აზროვნებაა. რას ნიშნავს „აზროვნების აზროვნება“? რა მოაქვს „შემოქმედ ღმერთს“? რას უნდა მივყავდეთ იმის აღიარებამდე, რომ ღმერთი გამოუთქმელია? იქნებ, ნიცშეს „მკვდარი ღმერთიც“ გამოუთქმელობაში ჩვენ მიერ მიტოვებული ღმერთი იყოს? ამ საჩოთირო საკითხების გარკვევას (ნეო)პლატონიზმსა და ქრისტიანობას შორის დაძაბულობის ველის წარმოჩენის ფონზე ვცდით.
შეხვედრა გაიმართება ეროვნულ სამეცნიერო ბიბლიოთეკაში მისამართზე: მ. ალექსიძის II შესახვევი N3 (სპორტის სასახლის მიმდებარედ)
დასწრება თავისუფალია, გთხოვთ შეავსოთ სარეგისტრაციო ფორმა: https://forms.gle/p6MxTkBvAPWVQqoy6

„წლის საუკეთესო მიღწევა“
2023-12-18 00:00
18 დეკემბერს, ეროვნული სამეცნიერო ბიბლიოთეკის ორგანიზებით საქართველოს სამეცნიერო და უმაღლესი სასწავლო დაწესებულებებისთვის ჩატარდა რიგით მეექვსე ღონისძიება თემაზე – „წლის საუკეთესო მიღწევა“.

ღონისძიებაში მონაწილეობა მიიღო 41-მა საგანმანათლებლო და სამეცნიერო დაწესებულებამ, სადაც მონაწილეებმა წარმოადგინეს პრეზენტაცია 2023 წლის განმავლობაში მათ მიერ განხორციელებული ყველაზე მნიშვნელოვანი აქტივობის შესახებ.

შეხვედრის მიზანი იყო, ხელი შეეწყო სამეცნიერო და საგანმანათლებლო საქმიანობაში ჩართულ პირებს შორის თანამშრომლობას, შეეკრიბა სხვადასხვა ინსტიტუტის წარმომადგენლები ღია მეცნიერების პრინციპების პოპულარიზაციისთვის.

ჩვენ, როგორც ღია მეცნიერების მხარდამჭერი ორგანიზაცია, ხელს ვუწყობთ გამჭვირვალე და ხელმისაწვდომ კვლევით პრაქტიკას. ამ პროექტის საშუალებით ჩვენ ვცდილობთ, შევქმნათ საერთო სივრცე ერთობლივი სამეცნიერო პროექტების დაგეგმვისა და განხორციელებისთვის.

ეროვნული სამეცნიერო ბიბლიოთეკა შეადგენს ელექტრონულ ჟურნალს, სადაც განთავსებული იქნება ღონისძიებაზე ორგანიზაციების მიერ წარმოდგენილი პრეზენტაციები.

ღონისძიება ჩატარდა საქართველოს განათლებისა და მეცნიერების სამინისტროს მხარდაჭერით.

მადლობას ვუხდით ღონისძიების თითოეულ მონაწილეს, წარმატებასა და ბევრ მნიშვნელოვან მიღწევას ვუსურვებთ!

ტრენინგი - სკოლის თანამედროვე ბიბლიოთეკარი
2023-12-18 10:00 - 2023-12-20 16:00
18, 19 და 20 დეკემბერს ეროვნული სამეცნიერო ბიბლიოთეკა აცხადებს ტრენინგს სკოლის ბიბლიოთეკარებისათვის
თანამედროვე სკოლაში ბიბლიოთეკას როგორც ცოდნის მიღების განსაკუთრებულ სივრცეს გამორჩეული ადგილი უკავია. ამ ადგილის უნიკალურობას სხვადასხვა რესურსებთან ერთად კვალიფიციური ბიბლიოთეკარი განაპრობებს, რომელიც თავისი საქმიანობით არის პედაგოგის თანამოაზრე და გულშემატკივარი, მოსწავლის კონსულტანტი და მშობლის მეგობარი. ეს ტრენინგიც სწორედ იმაზეა, თუ როგორ ჰყავდეს სკოლას ამ უნარების მქონე ბიბლიოთეკარი.

ტრენინგის მიზანია, მონაწილეებს მისცეს თანამედროვე ბიბლიოთეკის კვალიფიციური თანამშრომლის უნარები, მიაწოდოს აუცილებელი და უახლესი ინფორმაცია ინტერნეტში განთავსებული ელექტრონული რესურსების და სასწავლო მასალების გამოყენების, ფონდების, საბიბლიოთეკო პროგრამების, ეფექტური კომუნიკაციის და სხვადასხვა ინიციატივების და ღონისძიებების მართვის თაობაზე.

კურსის დასრულების შემდეგ მონაწილე თავისუფლად გამოიყენებს ინფორმაციული წიგნიერების მეთოდებს, ექნება უნარები დამოუკიდებლად შეძლოს უახლეს საბიბლიოთეკო სისტემაში მუშაობა, ქართულ და უცხოურ ელექტრონულ მონაცემთა ბაზებში ინფორმაციის მოძიება, საბიბლიოთეკო ერთეულების სწორი ორგანიზება, ბიბლიოთეკის სამოქმედო გეგმის, ბიუჯეტის და წლიური ანგარიშების მომზადება.

კურსის შინაარსი :
• შესავალი და მონაწილეთა გაცნობა;
• ინტეგრირებული საბიბლიოთეკო სისტემა OpenBiblio;
• ელექტრონული მონაცემთა ბაზები, ინფორმაციული წიგნიერება, RemoteXs;
• საბიბლიოთეკო მენეჯმენტი;
• კლასიკური საბიბლიოთეკო საქმე (ფონდების დაკომპლექტება, UDC, ფონდების მართვა);
• მომხმარებელთან ეფექტური კომუნიკაცია, მომხმარებლის ჩართულობა ბიბლიოთეკაში;
• საბიბლიოთეკო სივრცის ორგანიზება და კულტურულ-საგანმანათლებლო ღონისძიებების დაგეგმვა და მართვა.

კურსის დასრულების შემდგომ მონაწილეებს გადაეცემათ სერთიფიკატები.

ტრენინგის ხანგრძლივობაა 3 დღე (18, 19, 20 დეკემბერი), 16 აკადემიური საათი.

ტრენინგები ჩატარდება ეროვნულ სამეცნიერო ბიბლიოთეკაში (მერაბ ალექსიძის II შესახვევი N3, სპორტის სასახლის მიმდებარე ტერიტორია)

რეგისტრაციის ბოლო ვადაა 15 დეკემბერი.
ღირებულება 100 ლარი.

რეგისტრაციისათვის ეწვიეთ ბმულს :https://forms.gle/B7pfnzYtpVeVPbpCA
კითხვების შემთხვევაში დაგვიკავშირდით: 557 29 22 10

წლის საუკეთესო მიღწევა
2023-12-18 11:00 - 18:00
ეროვნული სამეცნიერო ბიბლიოთეკა 2023 წლის 18 დეკემბერს საქართველოს
სამეცნიერო-კვლევითი ინსტიტუტებისა და უმაღლესი სასწავლო
დაწესებულებებისთვის ატარებს რიგით მეხუთე შეხვედრას თემაზე –
„წლის საუკეთესო მიღწევა“.
ღონისძიების ფარგლებში მონაწილეებმა უნდა წარმოადგინონ პრეზენტაცია
2023 წლის განმავლობაში განხორციელებული მხოლოდ ერთი
მნიშვნელოვანი მიღწევის შესახებ, რასაც ისინი განსაკუთრებულად მიიჩნევენ.
(სასწავლო დაწესებულებებმა თითოეული ფაკულტეტიდან უნდა წარმოადგინონ
მხოლოდ ერთი პრეზენტაცია!).
ღონისძიება ტარდება საქართველოს განათლებისა და მეცნიერების სამინისტროს
მხარდაჭერით!
შეხვედრის მიზანია, ხელი შეუწყოს სამეცნიერო და საგანმანათლებლო
საქმიანობაში ჩართულ პირებს შორის თანამშრომლობას, შეკრიბოს სხვადასხვა
ინსტიტუტის წარმომადგენლები ღია მეცნიერების პრინციპების
პოპულარიზაციისთვის.
ჩვენ, როგორც ღია მეცნიერების მხარდამჭერი ორგანიზაცია, ხელს ვუწყობთ
გამჭვირვალე და ხელმისაწვდომ კვლევით პრაქტიკას. ამ პროექტის საშუალებით
ჩვენ ვცდილობთ, შევქმნათ საერთო სივრცე ერთობლივი სამეცნიერო პროექტების
დაგეგმვისა და განხორციელებისთვის.
მონაწილეობის მიღებისთვის აუცილებელია რეგისტაციის გავლა ბმულზე:
https://shorturl.at/cLPTV
თქვენ მიერ მოწოდებული პრეზენტაცია უცვლელად განთავსდება ეროვნული
სამეცნიერო ბიბლიოთეკის მიერ შექმნილ ელექტრონულ ჟურნალში.
მონაწილეობის მსურველებმა გთხოვთ, 2023 წლის 4 დეკემბრამდე მოგვაწოდეთ
თქვენი პრეზენტაციის ელ.ვერსია. მასალა უნდა იყოს pdf. ფორმატში, არაუმეტეს 12
სლაიდისა, სადაც პირველ სლაიდზე განთავსდება ინფორმაცია ორგანიზაციის
შესახებ და ასევე სათაური წლის საუკეთესო მიღწევის.
ბოლო ერთ სლაიდზე – ორგანიზაციის რეკვიზიტები და საკონტაქტო ინფორმაცია.
ხოლო, საპრეზენტაციო თემა უნდა შეადგენდეს 10 სლაიდს.
გთხოვთ, გაეცნოთ პრეზენტაციის რეგლამენტს:
· 10 წუთი პრეზენტაციის წარდგენა;
· 5 წუთი კითხვა- პასუხი.
ღონისძიების რეგლამენტის დაცვა სავალდებულოა!
პრეზენტაციის წარდგენა შეუძლია ორგანიზაციის ნებისმიერ თანამშრომელს, გარდა
ხელმძღვანელი პირისა.
ღონისძიებაში მონაწილეთა რიგითობა განისაზღვრება მოწოდებული ინფორმაციის
თანმიმდევრობის მიხედვით.
კითხვების შემთხვევაში დაგვიკავშირდით:
 ელ-ფოსტა: infopr@sciencelib.ge
 მობილური: 593 40-11-31 – თამარი ჩიხლაძე
